laion/Wikipedia-Exotic huggingface dataset:
חכאי גמלוני

חכאי גמלוני (שם מדעי: Lophius piscatorius) הוא מין של דג מצולות מסדרת החכאים. דג זה מצוי באוקיינוס האטלנטי ובימים סביבו - ים ברנץ, מצר גיברלטר, הים התיכון והים השחור. בים האירי דג זה נחשב לדג מאכל מסחרי חשוב. אורכו של החכאי עד 2 מ' ומשקלו יכול להגיע ל-50 ק"ג. הנקבות גדולות מהזכרים. הוא בעל ראש שטוח עם לסתות ענקיות בעלות שיניים חדות והלסת הגדולה יכולה להיפער במהירות ולשאוב כל יצור העובר בקרבתה. הסנפירים שטוחים והחכאי מצוי בשכיבה על קרקעית הים ושוחה לעיתים רחוקות. הסנפירים השטוחים עוזרים לחכאי לנוע על פני החול והוא בעל בליטות הנראות כמו אצות להסוואה בעודו שקוע בחול. מעל פיו ישנה קרן המכילה תא מאיר. לחכאי אין כלל קשקשים. החכאי שוכן בתהומות האוקיינוס בעומק 20-1,000 מ' מתחת פני הים. הוא טורף מארב מתמחה המשתמש ב"חכה" שמעל ראשו כדי למשוך טרף המחפש את האור. החכאי יכול לטרוף כמעט כל דג הקרוב אליו במשקלו ולאחר מכן לצום במשך חודשים. מדיה וקבצים בנושא חכאי גמלוני בוויקישיתוף חכאי גמלוני, באתר ITIS (באנגלית) חכאי גמלוני, באתר NCBI (באנגלית) חכאי גמלוני, באתר Animal Diversity Web (באנגלית) חכאי גמלוני, בבסיס הנתונים ARKive (באנגלית) חכאי גמלוני, באתר האנציקלופדיה של החיים (באנגלית) חכאי גמלוני, באתר FishBase (באנגלית) חכאי גמלוני, באתר GBIF (באנגלית) חכאי גמלוני באתר הרשימה האדומה של IUCN
דגי שמש

דְּגֵי-שֶׁמֶשׁ (שם מדעי: Molidae) היא משפחת דגי גרם מסדרת הנפוחיתאים המהווים את הגדולים שבמחלקת מקריני סנפיר. הגדול בבני המשפחה הוא דג שמש מגובשש, השוקל 2 טון ואורכו 4.6 מטר. שאר המינים מעט יותר קטנים אבל דומים בצורתם – גוף עגלגל ושטוח ביותר, 2 סנפירים עצומים בקצוות הגוף במקום זנב ופה זעיר ביחס לגוף. דגי השמש קרויים כך עקב צורתם הדומה לשמש זורחת. הם נעים מעט מאוד ויכולים לצלול לעומק רב בחיפוש אחר מזון. הם מתנקים במשטחי ניקוי על ידי דגים נקאים שונים או עופות ים כמו שחפים. הם ניזונים בעיקר ממדוזות או מסלפות, אך גם מדגים קטנים וסרטנים קטנים. משפחה דגי שמש (Molidae) סוג אוסטרומולה (Austromola) – נכחד סוג Eomola – נכחד סוג ומין יחיד דג שמש חד-זנב (Masturus lanceolatus) סוג דג שמש (Mola) סוג ומין יחיד דג שמש דק (Ranzania laevis) מדיה וקבצים בנושא דגי שמש בוויקישיתוף דגי שמש, באתר ITIS (באנגלית) דגי שמש, באתר NCBI (באנגלית) דגי שמש, באתר Animal Diversity Web (באנגלית) דגי שמש, באתר האנציקלופדיה של החיים (באנגלית) דגי שמש, באתר GBIF (באנגלית) מילון בעלי חיים: דגי הגרם (תשע"ב), 2012, באתר האקדמיה ללשון העברית
Kh-15

רדוגה Kh-15 (ברוסית X-15 ולפי קוד דיווח נאט"ו "AS-16 "Kickbak) הוא טיל אוויר-קרקע שפותח עבור המטוס טופולב Tu-22M ולמפציצים אחרים של הצבא הסובייטי. במקור, הטיל תוכנן לשאת ראשי קרב גרעיניים בתור מענה לטיל האמריקאי AGM-69 SRAM. בנוסף, פותחו גרסאות נוספות לנשיאת ראש נפץ קונבנציונליים. הטיל נכנס לשירות מבצעי בשנת 1980. בשנת 1967, משרד התכנון רדוגה החל לפתח את הטיל Kh-2000 בתור תחליף לטיל Kh-22 ("קיטשן", קוד נאט"ו AS-14), טיל כבד נגד ספינות. פיתוח הטיל Kh-15 החל בתחילת שנות השבעים. התחכום שבעיצובו הקנה לו יכולות נוספות, וכתוצאה החלו לפתח גם גרסה לטיל המסוגלת לשאת ראש נפץ גרעיני. פיתוח שדרוג נוסף של הטיל בוטל בשנת 1991 עם התפרקות ברית המועצות, אך לפי דיווחים משנת 1998 פותחה גרסה משודרגת של הטיל עבור מטוס הקרב הרב-משימתי סוחוי Su-35. הטיל Kh-15 מורם לגובה של כ-40,000 מטרים וממנו מוטל לעבר המטרה. בנפילתו הוא מאיץ עד למהירות של 5 מאך, עובדה זו הופכת אותו לטיל המהיר ביותר שמשוגר ממטוסים. הטיל נכנס לשירות בשנת 1980. ניתן להתקינו על גבי מטוסים מהדגם סוחוי Su-33, Su-34, טופולב Tu-95, טופולב Tu-22M3 וטופולב Tu-160. (Kh-15 (RKV-15 - גרסת הטיל המקורית בעל ראש קרב גרעיני ומערכת ניווט אינרציאלית. Kh-15P - בעל מערכת נעילה פסיבית, משמש כטיל נגד קרינה Kh-15S - בעל מכ"ם אקטיבי, משמש כטיל נגד ספינות בהווה: חיל האוויר הרוסי. בעבר: חיל האוויר הסובייטי ונגזרותיו. מדיה וקבצים בנושא Kh-15 בוויקישיתוף
הרג השבויים והאזרחים המצרים בקרב המיתלה

הרג השבויים והאזרחים המצרים בקרב המיתלה כולל שני מקרים שבהם הרגו חיילים ישראליים מחטיבת הצנחנים שבויים ואזרחים מצריים בקרב המיתלה במלחמת סיני בשנת 1956. האחד, בדרך למעבר המיתלה, כעשרה שבויים שנתפסו. השני, בצומת פרקר, כ-30–40 פועלי כביש שעבדו במקום. איש לא הועמד לדין על מעשי הטבח. ישנה מחלוקת בנוגע לידיעת מפקד הגדוד, רפאל איתן, ומפקד החטיבה אריאל שרון, על המעשים. בשנת 1995 פורסם במקומון ירושלים ראיון ובו הודה אריה בירו, אז מפקד פלוגה בגדוד 890, שהרג כמה עשרות שבויים מצריים שנתפסו במעבר המיתלה, ובהם כאלה שהיו כפותים. הוא טען שהיה בזה צורך מבצעי, מפני שלא היו מספיק חיילים שיכלו לשמור על השבויים. הראיון זכה לתהודה ובעקבותיו התוודו חיילים נוספים על מעשי טבח שביצעו. בעקבות הגילוי החליט ראש הממשלה, שמעון פרס, על הקמת ועדה לבדיקת הנושא. הוועדה גילתה מקרה אחד בו חיילים ישראלים היו מעורבים בהריגת שבויים מצרים, לעומת שורת מקרים בהם הרגו חיילים מצרים שבויים ישראלים. בעקבות הפרסום מצרים דרשה מספר פעמים את העמדתו לדין של בירו או את הסגרתו למצרים. מי שבא קיבל כדור, באתר הארץ, 6 בפברואר 2007 יוסי שריד, למה בכה חיים גורי, באתר הארץ, 5 ביוני 2015 שרית פוקס, בריאיון עם אריה בירו, פורסם במעריב, גיליון יום כיפור, 3 באוקטובר 1995 מצרים שוקלת לדרוש פיצויים מישראל על רצח השבויים, באתר ynet, 5 ביולי 2004 ynet, תא"ל (מיל') אריה בירו הלך לעולמו בגיל 79, באתר ynet, 16 באפריל 2006
מחזור שירים

מחזור שירים או מחזור שירה הוא צורה ספרותית נפוצה בשירה, שבה מספר שירים עצמאיים המקובצים יחד לכדי יחידה אחדותית העולה על סך מרכיביה. לשיר הבודד יש אפוא גם תפקיד בהקשר הרחב יותר של המחזור, והקשר זה, בתורו, עשוי לגלות משמעויות חדשות או היבטים פרשניים נוספים לשיר העצמאי. ההבחנה בין מחזורי שירים לבין פואמות – כלומר יצירות ארוכות ביחס לשיר הלירי הממוצע, "שהכוח המסביר והמארגן שבהנחתן אחדותן עדיף על כוח חלקיהן הנפרדים" – אינה חד-משמעית: "היא תלויה ברמת הארגון ובמספר זיקות הגומלין שבין החלקים השונים. המבנה המהודק יותר, התולה את קליטת השיר הבודד בהכרת המכלול והופכו לחיוני יותר בתהליך ההבנה, מקרב את היצירה אל תחום הפואמה". "יתמות" לחיים נחמן ביאליק אהבתה של תרזה די מון ללאה גולדברג "קינות על המתים במלחמה" ליהודה עמיחי "קרון חתום" לדן פגיס (ובו שירו המפורסם "כתוב בעיפרון בקרון החתום") "אלגיות רומיות" (אנ') ליוהאן וולפגנג פון גתה "פרחי הרע" לשארל בודלר בעז ערפלי, עבותות של חושך: תשעה פרקים על שמחת עניים לנתן אלתרמן, תל אביב: הקיבוץ המאוחד ('ספרות, משמעות, תרבות'), תשמ"ג, עמ' 11. חנן חבר, פייטנים ובריונים: צמיחת השיר הפוליטי העברי בארץ-ישראל, ירושלים: מוסד ביאליק, תשנ"ד 1994, עמ' 93 (על פי בעז ערפלי, עבותות של חושך, עמ' 14) (גרסה מקוונת של הספר (לבעלי הרשאה), באתר "כותר"). ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
אולימפיק דונצק

מועדון הכדורגל "אולימפיק" דונצק (באוקראינית: Футбольний клуб «Олімпік» Донецьк ) הוא מועדון כדורגל מקצועני אוקראיני, שבסיסו בעיר דונצק שבאוקראינה המתמודד בליגת העל האוקראינית בכדורגל. המועדון מארח את משחקי הבית באצטדיון אצטדיון דינמו על שם ולרי לובנובסקי בקייב, עקב משבר אוקראינה ומלחמת האזרחים באוקראינה המונעת את קיום משחקי הבית באצטדיון הבייתי המקורי במתחם הספורט האולימפי המשולב, שבדונצק. המועדון נוסד ב-15 ביוני 2001 ובין השנים 2001 ל-2004 שיחק בליגה הרביעית ברמתה באוקראינה; מ-2004/2005 עד 2010/2011 שיחקה בליגה השלישית; מ-2011/2012 עד 2013/2014 שיחקה בליגת המשנה האוקראינית בכדורגל והחל מעונת 2014/2015 מתמודד בליגת העל האוקראינית. הישג שיא בתולדותיה היה מקום רביעי בסיום עונת 2016/2017. הישג זה איפשר למועדון לראשונה להשתתף במפעלים האירופיים והוא התמודד בסיבוב המוקדמות השלישי של הליגה האירופית בעונת 2017/2018 כשאירח בקייב את פאוק סלוניקי למשחק ב-27 ביולי 2017 שהסתיים בשוויון 1:1. משחק הגומלין שנערך ביוון הסתיים בהפסד 2:0 והקבוצה לא הצליחה להעפיל לשלב הבא. לקבוצה ישנה יריבות עם הקבוצה הבכירה של דונצק: שחטאר דונצק.   אליפות או מקום ראשון   סגנות או גמר   מקום שלישי או חצי גמר עד 2014 הקבוצה אירחה את משחקיה באצטדיון אולימפיק דונצק המכונה מתחם הספורט האולימפי המשולב. האצטדיון מכיל 4,500 מושבים ומאז פרוץ משבר אוקראינה מצוי בתפעול השלטונות הבדלניים של הרפובליקה העממית של דונצק. תשתית המתחם כוללת מגרש כדורגל בגודל 105х68, שלושה מגרשי אימונים קטנים ושני מגרשים למשחקי קטרגל. מאז 2014 הקבוצה מארחת באצטדיון דינמו שבקייב, המכיל למעלה מ-16,000 מושבים. מדיה וקבצים בנושא אולימפיק דונצק בוויקישיתוף אתר האינטרנט הרשמי של אולימפיק דונצק אולימפיק דונצק, ברשת החברתית פייסבוק אולימפיק דונצק, ברשת החברתית אקס (טוויטר) אולימפיק דונצק, ביישום טלגרם אולימפיק דונצק, ברשת החברתית אינסטגרם אולימפיק דונצק, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
Get It Started

Get It Started (בעברית: קבל את זה מתחיל) הוא שיר של הזמר הקובני פיטבול בשיתוף הזמרת הקולומביאנית שאקירה מתוך גרסת הדלוקס מאלבום האולפן השביעי שלו "Global Warming". השיר יצא לאור ב-25 ביוני 2012, אך לא יצא כסינגל רשמי כיוון שהשיר יצא מתוך גרסת דלוקס של אלבום שכבר הביא עמו חמישה סינגלים. בעולם השיר לא זכה להצלחה גדולה כמו לשאר שיתופי הפעולה של הזמר והזמרת. במצעדים השיר הגיע למקומות בסיסיים ולא הגיעו לצמרות מצעדים רבים, אך בכל זאת הצליח להיכנס למצעדים רבים ביניהם גם למקום ה-89 במצעד האמריקאי. מבחינת מכירות השיר לא הצליח להשיג את הצלחת השירים הקודמים של שני הזמרים כאשר הצליח למכור בקנדה 40,000 עותקים ובמקסיקו 30,000 עותקים, והפך להיות לאחד מהשירים הפחות מוצלחים בקריירות של שני הזמרים. השיר נכתב על ידי פיטבול, שאקירה, דארל באבס, אוראלס וארגאס ורבים אחרים, והופק על ידי סידני סאמסון, מארק קינצ'ן ורבים אחרים. הווידאו קליפ של השיר צולם בבית מלון עצום, בעוד בתחילת הקליפ ניתן לראות את פיטבול כאשר הוא עומד מול מרפסת מרווחת וגדולה. בין לבין בקליפ ניתן לראות את שאקירה כשהיא נראית במקומות שונים ובסצנות שונות. רבים הגדירו את הקליפ כקליפ "מושקע", אך הוא לא צבר כמות צפיות נכבדת כמו כל שאר השירים של שני הזמרים, בכלל השיר לא זכה להצלחה כמו שאר שיתופי הפעולה שלהם. הווידאו קליפ והשיתוף פעולה הוא הראשון בין שאקירה ופיטבול. נכון למאי 2017, הווידאו קליפ צבר קרוב ל-100 מיליון צפיות, והוא אחד מהנצפים ביותר של הזמר, וה-31 הנצפה ביותר של הזמרת. סרטון השיר "Get It Started" באתר יוטיוב http://www.aria.com.au/pages/SinglesAccreds2019.htm, www.aria.com.au Certificaciones Amprofon | Amprofon, www.amprofon.com.mx (בספרדית) (ארכיון) "Gold/Platinum - Music Canada". Music Canada (באנגלית אמריקאית). נבדק ב-2018-02-20. "Pitbull Feat. Shakira "Get It Started" (SME)". IFPI.dk (בדנית). 2012-11-29. נבדק ב-2018-07-17. Stats: SHAKIRA : The Receipts - Classic ATRL, classic.atrl.net (באנגלית) (ארכיון) WebCite query result, www.webcitation.org WebCite query result, www.webcitation.org Radio1 Rodos :: New Music :: U.K. Forthcoming Releases Archived 2012-09-29 at WebCite, www.radio1.gr Get It Started, 2012-12-22, נבדק ב-2019-10-20 Get It Started (feat. Shakira) - Single by Pitbull (באנגלית אמריקאית), נבדק ב-2019-10-20
ריינהולד האנינג

רַיינהולד הָאנינג (בגרמנית: Reinhold Hanning;‏ 28 בדצמבר 1921 – 30 במאי 2017) היה איש אס-אס ששירת במחנה ההשמדה אושוויץ במשך שנתיים, לאחר שהתנדב לוואפן אס אס בגיל 18 בעידוד אמו החורגת. האנינג היה אחד מאנשי האס אס הראשונים בהם נתקלו היהודים שהובלו למחנה בטרנספורט, הוא ליווה רבים מהם אל מותם בתאי הגזים. האנינג גדל והתחנך בליפה. בגיל 14 הצטרף לתנועת הנוער ההיטלראי. חמש שנים לאחר מכן הצטרף לשורות הוואפן אס אס. עם פרוץ מלחמת העולם השנייה שירת בדיוויזיית אס אס "דאס רייך". ב-25 ביולי 1940 הצטרף ליחידות גולגולת המת ובינואר 1942 נשלח לשרת במחנה אושוויץ. הוא לחם במספר קרבות בטרם נפגע מרסיסי רימון בראשו וברגלו בקרב על קייב שנערך בשנת 1941. בעקבות פציעה זו מפקדו הישיר קבע שאינו כשיר עוד לשרת בשדה הקרב והורה לשבצו במחנה אושוויץ. בספטמבר 1943 קיבל דרגת אונטרשארפירהר באושוויץ II בירקנאו. ביוני 1944 נשלח למחנה זקסנהאוזן. בחודש מאי 1945 נהפך לאסיר מלחמה, הוא שוחרר ב-20 במאי 1948. למשך זמן קצר שימש כטבח עבור הכוחות הבריטים בליפה, ולאחר מכן עבד כנהג תובלה של מוצרי חלב וכאיש מכירות. בשנת 1964 פתח עסקים משלו ופרש בשנת 1984. הוא מת במאי 2017 בעיר לאגה, מחוז נורדריין-וסטפאליה. ההאנינג נחקר בשנת 2013 על פשעיו בתקופת השואה יחד עם כ-30 שומרים נוספים ששירתו באושוויץ. החוקים בגרמניה שונו ואפשרו את חקירתם והעמדתם לדין, אך עד לשנת 2009, היה על התובעים להוכיח שפושע נאצי היה אחראי ישירות להרג של אנשים על מנת לזכות בהרשעה. במשפטו של ג'ון דמיאניוק למשל, הוא נמצא אשם אף על פי שלא הרג במו ידיו את הקורבנות והורשע בסעיפי סיוע לרצח. בשנת 2016 הורשע האנינג באשמת סיוע לרצח של 170,000 קורבנות ונידון לחמש שנות מאסר (תומאס ולטר היה התובע). מספר ניצולי שואה העידו נגדו במשפט. האנינג התנצל על כך שלא סייע לקורבנות ואמר: "אני מתבייש שראיתי את חוסר הצדק ושלא עשיתי דבר נגדו, וכן אני מתנצל על פעולותי", אך הכחיש את הטענות שהופנו כלפיו במשפט. בעקבות פרסומים של אורסולה הפרבק במהלך המשפט היא הואשמה בהכחשת שואה ונשפטה ל-5 שנות מאסר.. סוכנויות הידיעות, "ריח של אש": עדויות במשפט נגד נאצי בן 94, באתר ynet, 12 בפברואר 2016 AP, נאצי בן 94 התנצל במהלך משפטו: "מתבייש שראיתי את הפשעים ולא עשיתי כלום", באתר nana10‏, 29 באפריל 2016 סוכנויות הידיעות, ‏שומר לשעבר באושוויץ הורשע בסיוע לרצח 170 אלף איש ונידון לחמש שנות מאסר, באתר מעריב אונליין, 17 ביוני 2016 https://www.dw.com/en/nazi-grandma-holocaust-denier-ursula-haverbeck-sentenced-to-jail/a-19522941
מפל שבע האחיות

מפל שבע האחיות (נורווגית: De Syv Søstrene או Dei Sju Systrene, הידוע גם בשם Knivsflåfossen) הוא המפל ה-39 בגובהו בנורווגיה. המפל מורכב משבעה אשדים מקבילים, כשלגבוה מבין השבעה נפילה חופשית של 250 מטרים. המפל ממוקם לאורך ייראנגרפיורד בסטראנדה שבמחוז מור או רומזדל, נורווגיה. המפל ממוקם דרומית לחוות קניספלה ההיסטורית, מעבר לפיורד מחוות סקגפלה. המפל נמצא כ-6.5 ק"מ מערבית מכפר גירנג'ר. הוא מהווה חלק מאתר המורשת העולמית של גירנג'ר. "שבע האחיות" (מנורווגית: De Syv Søstrene או Dei Sju Systrene) ממוקם בצד הצפוני של ייראנגרפיורד. בדיוק מעברו השני של הפיורד ישנו מפל מים יחיד שנקרא "המחזר" (נורווגית: Friaren). האגדה על שבע אחיות מספרת שהן רקדו בשובבות במורד ההר, כשבצד השני של הפיורד, המחזר מפלרטט איתם בשובבות מרחוק. מדיה וקבצים בנושא מפל שבע האחיות בוויקישיתוף מורשת אונסק"ו מפלי שבע האחיות - מס' 1 בין המקומות הטובים ביותר לראות ולצלם בנורווגיה "The Seven Sisters (De Sju Søstre)". World of Waterfalls. Store norske leksikon. "Sju Søstre" (בנורווגית).
דוכסות בוואריה-שטראובינג

דוכסות בוואריה-שטראובינג (בגרמנית: Herzogtum Bayern-Straubing), הייתה דוכסות שהתפצלה מדוכסות בוואריה, והתקיימה בין השנים 1353–1432. בשנת 1340 איחד לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אשתו מרגרט השנייה, רוזנת אנו ברוזנויות אנו הולנד וזילנד. לאחר מותו בשנת 1347 שלטו בניו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין בניו, לבוואריה העליונה ובוואריה התחתונה. בשנת 1353 חולקה בוואריה התחתונה בחוזה רגנסבורג לדוכסות בוואריה-לנדסהוט שבה שלט שטפן השני, דוכס בוואריה, ולדוכסות בוואריה-שטראובינג שבה שלטו במשותף אלברכט הראשון, דוכס בוואריה ווילהלם הראשון, דוכס בוואריה. אלברכט ווילהלם לא חילקו ביניהם את הנחלות, אלא וילהלם התמקד בנחלות אמם בארצות השפלה, בעוד אלברכט טיפח את השטחים בבוואריה התחתונה. בשנת 1356 מתה אמם מרגרט השנייה, רוזנת אנו, ובשנת 1357 חלה וילהלם במחלת נפש, ואלברכט השתלט גם על השטחים בארצות השפלה. בשנת 1389 הצטרף אלברכט השני, דוכס בוואריה לאביו אלברכט הראשון, ובעוד אביו משקיע את עיקר זמנו בארצות השפלה, אלברכט השני התעסק בעניינים בבוואריה, אולם הוא מת עוד קודם אביו בשנת 1397. בשנת 1404 מת אלברכט הראשון, ובנו וילהלם השני, דוכס בוואריה עלה לשלטון במקומו. בשנת 1417 מת וילהלם השני, ולאחר מותו פרץ מאבק ירושה בין בתו יקובה, רוזנת אנו לאחיו יוהאן השלישי, דוכס בוואריה. בשנת 1425 נרצח יוהאן השלישי, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת הדוכסות בין הענפים האחרים של בוואריה, ואילו יקובה, רוזנת אנו קיבלה את הרוזנויות בארצות השפלה, אותם נאלצה למסור בשנת 1432 לפיליפ השלישי, דוכס בורגונדיה. וילהלם הראשון, דוכס בוואריה (1353–1388) אלברכט הראשון, דוכס בוואריה (1353–1404) אלברכט השני, דוכס בוואריה (1389–1397) וילהלם השני, דוכס בוואריה (1404–1417) יוהאן השלישי, דוכס בוואריה (1417–1425) יקובה, דוכסית בוואריה (1417–1432) בוואריה-שטראובינג-הולנד בספרייה הלאומית הגרמנית בוואריה-שטראובינג-הולנד במילון ההיסטורי של בוואריה שלט יחד עם אחיו במשותף
שכונת חבצלת

שכונת חבצלת היא שכונה בדרום רחובות שהוקמה בשנת 1939 כיישוב פועלים עצמאי וסופחה לעיר בשנת 1949. שכונת חבצלת הוקמה כשכונת פועלים על ידי ניר שיתופי על 60 דונם של הקרן הקיימת ממערב לכפר ביל"ו כ-3 קילומטר דרומית לרחובות, שנרכשו בתרומתה של ליידי חבצלת (לילי) פיצג'רלד מלונדון. אגודה שיתופית לייסוד השכונה הוקמה בשנת 1938. השכונה הוקמה בעזרת הלוואות מטעם קרן בילינסון ויועדה לפועלים חסרי אמצעים שנדרשו לשלם עבורם בתשלומים קטנים. הבתים נבנו על ידי המתיישבים עצמם בפיקוח סולל בונה. אבן פינה לשכונה הונח ביוני 1939 ו-48 בתי השכונה הושלמו בדצמבר 1939. כל בית כלל שני חדרים, מטבח ומרפסת ללא שירותים ושטח של דונם למשק עזר. בינואר 1949 החליטה מועצת עיריית רחובות על הכללת השכונה בעיר רחובות והמהלך אושר סופית על ידי משרד הפנים בספטמבר 1949. בתחילת 1950 הושלמו 150 בתים שנבנו בשכונה עבור עולים חדשים והחלו בבניית עוד 100 יחידות דיור. בשנת 1965 היו בשכונה כ-350 משפחות. שוטר בתחנת המשטרה בחבצלת, 1942 תושבי חבצלת, 1940 ילדים בחבצלת, 1940 גידול תרנגולות בחצר הבית, 1940 ערוגות בחצר הבית, 1940 מדיה וקבצים בנושא שכונת חבצלת בוויקישיתוף שיכון פועלים ותיקים ליד רחובות, הַבֹּקֶר, 6 ביוני 1939 אגודות שתופיות חדשות, דבר, 24 באוקטובר 1938 חשבון במקום הערכה, דבר, 25 בינואר 1965 חבצלת, חוליה בשרשרת הישובים, דבר, 7 ביוני 1939 שמחה מהולה בחילול שבת, הַבֹּקֶר, 2 בינואר 1940 48 משפחות פועלים מרחובות לבתיהם, דבר, 19 בדצמבר 1939 שכונת חבצלת בת ארבעים, דבר, 27 במאי 1979 רחובות מרחיבה גבולותיה, הצופה, 13 בינואר 1949 הורחב שטח שיפוטה של רחובות, הצופה, 30 בספטמבר 1949 רחובות תובעת חלקה בתכנית הפיתוח, דבר, 17 בינואר 1950 חגיגת שכונת חבצלת, דבר, 15 בפברואר 1965
יום השוקולד העולמי

יום השוקולד העולמי, המכונה לעיתים יום השוקולד הבין-לאומי, הוא מועד המתרחש ברחבי העולם מדי שנה ב-7 ביולי. חגיגת יום זה כוללת צריכת שוקולד. ב-7 ביולי 2016 צוינו 466 שנים להבאת השוקולד לאירופה. כיוון שארצות הברית חוגגת את יום השוקולד הלאומי ב-13 בספטמבר, "יום גלידת-שוקולד" נחגג ב-7 ביולי. ימים שונים נוספים המציינים מאכלים ספציפיים במוטיב שוקולד נחגגים ברחבי העולם במגוון תאריכים, כדוגמת "יום שוקולד החלב" ב-28 ביולי ו-"יום השוקולד הלבן" ב-22 בספטמבר. הייחוס ל-7 ביולי כ-"יום השוקולד העולמי" צוין לראשונה בשנת 2009. מדיה וקבצים בנושא יום השוקולד העולמי בוויקישיתוף "World Chocolate Day!". weeklyworldnews.com. נבדק ב-5 ביולי 2015. {{cite web}}: (עזרה) "Chappaqua's Sherry B Celebrates International Chocolate Day". The Chappaqua Daily Voice. 1 ביולי 2015. נבדק ב-5 ביולי 2015. {{cite web}}: (עזרה) "World Chocolate Day: What your chocolate says about you". NewsComAu. נבדק ב-5 ביולי 2015. {{cite web}}: (עזרה) Claire Healy (7 ביולי 2014). "World Chocolate Day: Five things you didn't know about Ireland and its grá for chocolate". irishmirror. נבדק ב-5 ביולי 2015. {{cite web}}: (עזרה) http://www.wired.com/2010/07/0707chocolate-introduced-europe/ Wired, July 7, 2010 "International Chocolate Day the sweetest day of the year". Mercury. נבדק ב-5 ביולי 2015. {{cite web}}: (עזרה) יום השוקולד הבינלאומי: 16 עובדות שלא ידעתם על שוקולד, באתר מגזין שותים, ‏7 ביולי 2019 Ginger Carter-Marks (1 בפברואר 2009). "The 2009 Weird & Wacky Holiday Marketing Guide". book. נבדק ב-7 ביולי 2016. {{cite web}}: (עזרה)
יום השוקולד הלאומי של ארצות הברית

יום השוקולד הלאומי של ארצות הברית הוא יום הנחגג בארצות הברית בכל שנה ב-13 בספטמבר. התאגדות יצרני הממתקים של ארצות הברית הצהירה כי ה-13 בספטמבר הוא התאריך הרשמי למאורע בארצות הברית. החגיגה כוללת צריכת שוקולד. היום מתרחש ביום ההולדת של נואל ווילר ומילטון ס. הרשי, ממתקן אמריקאי, נדבן, ומייסד חברת השוקולד הרשי ו"עיר החברה" של הרשי, פנסילבניה. יום השוקולד העולמי "Chocoholics unite for International Chocolate Day". Ninemsn.com.au. אורכב מ-המקור ב-2014-12-30. נבדק ב-5 ביולי 2015. {{cite web}}: (עזרה) "5 easy recipes to celebrate International Chocolate day". Deccan Chronicle. נבדק ב-5 ביולי 2015. {{cite web}}: (עזרה) "Sept. 13: International Chocolate Day". Westminster, Maryland Patch. נבדק ב-5 ביולי 2015. {{cite web}}: (עזרה) "Milton Hershey Biography". Biography.com. נבדק ב-4 ביולי 2015. {{cite web}}: (עזרה) ""September 2008 dates to celebrate"". Creative Forecasting. 20 (7–12): 6. נבדק ב-7 ביולי 2014. International Chocolate Day - This day celebrates the birth anniversary of Milton Hershey (1857 - 1945) {{cite journal}}: (עזרה) Marks, Ginger (2010). Weird and Wacky Holiday Marketing Guide. p. 58. ISBN 9780982600573. נבדק ב-7 ביולי 2014. {{cite book}}: (עזרה) Pandey, Anita (2012). Language building blocks : essential linguistics for early childhood educators. New York: Teachers College Press. p. 88. ISBN 9780807753552. נבדק ב-7 ביולי 2014. {{cite book}}: (עזרה) ערך זה הוא קצרמר בנושא ארצות הברית ובנושא מזון. אתם מוזמנים לתרום לוויקיפדיה ולהרחיב אותו.
מגנטיזציה אורכית

מגנטיזציה אורכית (באנגלית: longitudinal magnetization) היא מרכיב המומנט המגנטי שנמצא בכיוון הכוח המגנטי החיצוני הפועל בעת סריקת MRI. בסריקת MRI מכניסים חפץ או גוף לתוך מנהרת המגנט, וחלק מהפרוטונים שלו ניצבים במקביל לשדה המגנטי החיצוני. פרוטונים אלו יוצרים את המגנטיזציה האורכית. המגנטיזציה האורכית איננה ניתנת למדידה מאחר שהיא נמצאת בכיוון השדה המגנטי ולכן יש צורך להטות אותה על מנת להצליח למדוד אותה כהלכה. לשם כך מתבצעת מניפולציה בעזרת פולסי רדיו (גלי רדיו המשודרים למשך זמן קצר), אשר מטה את המגנטיזציה האורכית לכדי מגנטיזציה רוחבית ניתנת למדידה. קבוע אשר נקרא קבוע T1 (זמן השיקום האורכי) מודד את שיקומה של המגנטיזציה האורכית, זמן אשר שונה בין כל רקמה ורקמה, וכך נוצרת תמונה אשר בה ניתן להבדיל בין הרקמות באלמנט ה-T1 שלהן (תמונת T1). עופר בן חורין, "MRI המדריך המלא - רפואה ופיזיקה נפגשות", הוצאת אחווה, 2016 על מגנטיזציה אורכית- בפורטל ה-MRI הישראלי. מגנטיזציה אורכית ורוחבית באתר radeiopaedia.org ערך זה הוא קצרמר בנושא רפואה ובנושא פיזיקה. אתם מוזמנים לתרום לוויקיפדיה ולהרחיב אותו.
זעמן גלאפגוס

זעמן גלאפגוס (שם מדעי: Pseudalsophis biserialis) הוא מין נחש ממשפחת הזעמניים האנדמי לאיי גלאפגוס. זהו אחד מתוך שלושת מיני הנחשים באיים אלו (לצד שניים מקרוביו לסוג: Pseudalsophis dorsalis ו-Pseudalsophis slevini). נחשים אלה יכולים להגיע לאורך 1.2 מטרים, והם בעלי רצועות אפורות עם פסים אופקיים חומים, עיניים בולטות ולסת מוארכת מעט. הנחשים מתמקמים בקרבת חופים שונים וממתינים לטרף איטי. הטרף העיקרי שלהם הוא צעירים של איגואנת הים אותה הם צדים בלהקות החונקות את האיגואנות הצעירות עד למותם. כמו כן הם טורפים דגים, זוחלים קטנים, יונקים קטנים ואפרוחים. הוא יכול להאיץ ביותר לעבר טרפו. נחש זה מצוי בסכנה עקב הבאת מינים פולשים לאי הפוגעים בביציו. Pseudalsophis biserialis biserialis Pseudalsophis biserialis eibli מדיה וקבצים בנושא זעמן גלאפגוס בוויקישיתוף סרטון של זעמני גלאפגוס במרדף אחר איגואנה צעירה, סרטון באתר יוטיוב זעמן גלאפגוס, באתר ITIS (באנגלית) זעמן גלאפגוס, בבסיס הנתונים ARKive (באנגלית) זעמן גלאפגוס, באתר GBIF (באנגלית) זעמן גלאפגוס באתר הרשימה האדומה של IUCN
אלברכט הראשון, דוכס בוואריה

אלברכט הראשון, דוכס בוואריה (בגרמנית: Albrecht I. von Bayern; ‏25 ביולי 1336 - 13 בדצמבר 1404), היה דוכס בוואריה-שטראובינג, ורוזן אנו, הולנד וזילנד. אלברכט נולד ב-25 ביולי 1336 במינכן, ללודוויג הרביעי, קיסר האימפריה הרומית הקדושה ולמרגרט השנייה, רוזנת אנו, בתם של וילם הראשון, רוזן אנו וז'אן מוולואה, רוזנת אנו. בשנת 1340 איחד אביו לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אמו מרגרט השנייה, רוזנת אנו ברוזנויות אנו הולנד וזילנד. לאחר מות אביו בשנת 1347 שלטו אלברכט ואחיו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין האחים, לבוואריה העליונה ובוואריה התחתונה. בשנת 1353 חולקה בוואריה התחתונה בחוזה רגנסבורג לדוכסות בוואריה-לנדסהוט שבה שלט שטפן השני, דוכס בוואריה, ולדוכסות בוואריה-שטראובינג שבה שלטו במשותף אלברכט ווילהלם הראשון, דוכס בוואריה. ב-19 ביולי אותה שנה התחתן אלברכט עם מרגרטה מבריג, בתם של לודוויג הראשון, דוכס בריג ואגנס מזאגן, ממנה היו לו 7 ילדים. אלברכט ווילהלם לא חילקו ביניהם את הנחלות, אלא וילהלם התמקד בנחלות אמם בארצות השפלה, בעוד אלברכט טיפח את השטחים בבוואריה התחתונה. בשנת 1356 מתה אמם מרגרט השנייה, רוזנת אנו, ובשנת 1357 חלה וילהלם במחלת נפש, ואלברכט השתלט גם על השטחים בארצות השפלה. בתקופת שלטונו פרח המסחר בארצות השפלה, אולם הייתה מחלוקת עזה בין תומכי מפלגת הניצים לתומכי מפלגת הקודים. בשנת 1389 הצטרף בנו אלברכט השני, דוכס בוואריה לשלטון, ובעוד אלברכט משקיע את עיקר זמנו בארצות השפלה, אלברכט השני התעסק בעניינים בבוואריה. ב-22 בספטמבר 1392 נרצחה פילגשו אליד ואן פואלגסט על ידי מפלגת הניצים, ובתגובה כבש אלברכט את טירותיהם ושרף אותם באש. בשנת 1394 התחתן אלברכט עם מרגרטה מקלווה, דוכסית בוואריה-שטראובינג, בתם של אדולף השלישי, רוזן מארק ומרגרטה מיוליך ואחותו של אדולף הראשון, דוכס קלווה, אולם לא היו לו ילדים ממנה. בשנת 1397 מת בנו אלברכט השני, דוכס בוואריה, ואלברכט חזר לשלוט לבדו על כל הנחלות. ב-13 בדצמבר 1404 מת אלברכט הראשון בהאג, ובנו וילהלם השני, דוכס בוואריה עלה לשלטון במקומו. ב-19 ביולי 1353 התחתן אלברכט עם מרגרטה מבריג, בתם של לודוויג הראשון, דוכס בריג ואגנס מזאגן, ממנה היו לו 7 ילדים: קתרינה מבוואריה (1361–1400), התחתנה עם וילהלם הראשון, דוכס חלרה ויוליך יוהנה מבוואריה, מלכת בוהמיה (1362–1386), התחתנה עם ונצל, מלך גרמניה מרגרטה מבוואריה (1363–1423), התחתנה עם ז'אן הראשון, דוכס בורגונדיה וילהלם השני, דוכס בוואריה (1365–1417) אלברכט השני, דוכס בוואריה (1369–1397) יוהנה סופיה מבוואריה (1373–1410), התחתנה עם אלברכט הרביעי, דוכס אוסטריה יוהאן השלישי, דוכס בוואריה (1374–1425) מדיה וקבצים בנושא אלברכט הראשון, דוכס בוואריה בוויקישיתוף